Συμβολή στη μελέτη της ανάπτυξης και συγκομιδής σιτηρών στην Ελλάδα με αγρομετεωρολογικά μοντέλα:
Creators: name: Συμεωνίδης, Κωνσταντίνος Ιωάννης
Publisher: name: Aristotle University of Thessaloniki
Year: 2012
Subjects: Ceres-Wheat
Σκληρός σίτος
Βαθμονόμηση/αξιολόγηση αγρομετεωρολογικού μοντέλου
Durum wheat
Crop model calibration and validation

description: Η παρούσα διατριβή ειδίκευσης σκοπό έχει την κατανόηση της επίδρασης του κλίματος στην καλλιέργεια των δημητριακών ώστε να βοηθήσει στην ανάπτυξη αξιόπιστων διαχειριστικών συστημάτων που θα επιτρέψουν την πρόβλεψη της στρεμματικής απόδοσης και τη βελτίωση της ποιότητας της παραγωγής. Για το σκοπό αυτό μελετήθηκε η επίδραση εδαφοκλιματικών παραμέτρων στη συμπεριφορά και την παραγωγικότητα τριών ποικιλιών σκληρού σίτου Triricum turgidum (Simeto, Mexicali, Σιφνος). Τα πειράματα που χρησιμοποιήθηκαν έλαβαν χώρα την περίοδο 2003-2010 στο αγρόκτημα του Ινστιτούτου Σιτηρών στη Θέρμη Θεσσαλονίκης. Οι παρατηρήσεις που ελήφθησαν για κάθε καλλιεργητική περίοδο, αφορούσαν την ημερομηνία εμφάνισης του αρτίβλαστου, την ημερομηνία ξεσταχυάσματος και την παραγωγή σπόρου. Επιπλέον, για την τελευταία καλλιεργητική περίοδο (2009-2010) ελήφθησαν η ημερομηνία άνθησης και φυσιολογικής ωρίμανσης καθώς και το βάρος χιλίων κόκκων. Βάσει των δεδομένων αγρού διερευνήθηκε ο βαθμός στον οποίο το μοντέλο CERES-Wheat μπορεί να προβλέψει τις σχέσεις καλλιέργειας και εδαφοκλιματικών συνθηκών. Η ρίζα του μέσου τετραγωνικού σφάλματος (RMSE) για την ημερομηνία ξεσταχυάσματος κυμάνθηκε μεταξύ 1,13 d και 1,88 d και 0,52 d και 1,27 d για τη βαθμονόμηση και αξιολόγηση του μοντέλου, αντίστοιχα. Το RMSE για την τελική παραγωγή σπόρου ήταν, κατά μέσο όρο, 210 kg/ha για τη βαθμονόμηση και αξιολόγηση του μοντέλου. Επίσης, το μοντέλο προσέγγισε σωστά την πραγματικότητα, όσον αφορά την επίδραση των παραγόντων (κλίμα, ιδιότητες εδάφους, ημερομηνία σποράς και ποικιλίας) στη μεταβλητότητα της παραγωγής. Η μελέτη αυτή έδειξε ότι το CERES-Wheat έχει τις δυνατότητες να προσομοιώσει ικανοποιητικά την επίδραση εδαφοκλιματικών παραγόντων στην απόδοση και πρωιμότητα του σκληρού σίτου στη Βόρεια Ελλάδα.
description: This study aims to understand the effect of climate on cereal cultivation to help develop reliable management systems that could allow yield prediction and quality improvement. For this purpose, the impacts of soil and climatic factors on the phenological development and productivity of three varieties of durum wheat, Triricum turgidum (Simeto, Mexicali, Sifnos), were studied. The experiments were conducted in the period 2003-2010 at the Farm Grain Institute in Thermi, Thessaloniki. The observations obtained for each season, were the seedling emergence date, the end of ear growth date, and the seed production. Moreover, for the last growing season (2009-2010), the flowering and physiological maturity date as well as the weight per thousand grains was observed. Based on field data, the extent to which the CERES-Wheat model can predict the relationship between cultivation and soil and climatic conditions was also investigated. The root mean squared error (RMSE) for end of ear growth ranged from 1.13 d to 1.88 d for model calibration and from 0.52 to 1.27 d for model validation. The RMSE of final grain yield was, on average, 210 kg/ha for model calibration and validation. The model described well the data regarding the influence of factors (climate, soil properties, sowing date and variety) in the volatility of production. This study showed that CERES-Wheat has the capacity for simulating satisfactorily the impacts of soil and climate factors on durum wheat performance and earliness in Northern Greece.